
ZAPISNIK 
4. sestanka komisije RZS za pravna vprašanja
v tem mandatu

Sestanek je bil v sredo 21. januarja 2026 z začetkom ob 16:00 uri v sejni sobi Ribiške zveze Slovenije, Ljubljana, Tržaška cesta 134.

Prisotni:
- k o m i s i j a :	dr. Miroslav ŽABERL (predsednik komisije): ter člana: Jože CEPEC, Peter SOLAR.
- drugi vabljeni:    mag. Igor MILIČIĆ (sekretar).
- opravičen:         Anže PETROVIČ (član).
 

SKLEPČNOST:	Od štirih so prisotni trije člani komisije. Sestanek je sklepčen. 

Predlagan je bil dnevni red:

1. Pregled zapisnika pretekle seje komisije.
2. Pregled opravljenega dela 2025.
3. Pravni kotiček - predlogi obravnavanih tem.
4. Morebitne spremembe pravilnika o ribolovnem režimu.
5. Posegi v čast in dobro ime na medmrežju, pravne možnosti.
6. Razno.
· Možnost pravne ureditve vodne dovolnine (poročevalec P. Solar)
· Predlog Koroške RD za spremembo pravilnika o ribiških izpitih, glede staža mladoletnega člana 
· Nomotehnični pregledi sprememb tekmovalnih pravil za posamezne tekmovalne panoge
· Pridobitev pravnega mnenja za sklepe Strokovnega sveta ZZRS

Predlagani dnevni red je bil  soglasno sprejet.

AD 1

1. Pregled zapisnika pretekle seje komisije.
Predsednik komisije dr. Miroslav Žaberl je podal povzetek vsebine zapisnika in pregledal sprejete sklepe. Le- ti so bili realizirani, razen predzadnjega, ki bo realiziran danes. Na podani povzetek vsebine zapisnika pretekle seje in realizacije sprejetih sklepov prisotni člani komisije niso imeli pripomb. 
Sprejet je bil: 
Sklep 1:  prisotni člani komisije potrjujejo zapisnik pretekle seje  s poročilom o realizaciji sklepov.
AD 2

Pregled opravljenega dela 2025.

Povzetek razprave: kratek pregled dela je bil pripravljen v gradivu za sejo komisije, predsednik M. Žaberl pa ga je predstavil in dodatno obrazložil (sprotni odgovori na pravna vprašanja ribičev in RD, nomotehnično urejevanje internih aktov iz drugih področij,  delo predsednika pri reševanju pritožb pri LRP in pripravi odločb). potrebno je dodati pripravo pripomb na sukcesivne spremembe Zakona o sladkovodnem  ribištvu- pogoju o opravljenem ribiškem izpitu  za ribiške inšpektorje. 
Peter Solar je opozoril da je KPV v lanskem letu opravil še:   
1.  Pripombe na novelo ZON:  RZS  je  januarja 2025 podala  pripombe na problematiko sanacije invazivnih vrst rib in mehkužcev, kjer so bili kot nosilci sanacije določeni ZZRS in ribiški upravljalci, ki bi to opravljali kot javno nalogo. Solar opozarja da četrti odstavek 24. c člena daje možnost, da bi se prek Programa upravljanja rib (PUN), lahko ponovno zadolžilo nosilce ribiškega upravljanja za brezplačno odstranjevanje teh organizmov, kar se mu ne zdi primerno. Potrebno biti pozoren na spremembe načrtov pri njihovem sprejemanju.
2. RD Bled – 28. 7.2025 je bilo podano pisno mnenje KPV predsedniku S. Novaku glede informacij načina zagotavljanja javnosti dela RD, informacij javnega značaja in varstva osebnih podatkov. 
3. Uredba o plačilu za vodno pravico in vodnem povračilu – RZS je pisno protestirala, člani komisije so bili udeleženi uradnih sestankov o tej problematiki.

Prisotni člani se strinjajo, da se vse našteto doda v poročilo o delu KPV.

Sprejet  je bil: 
Sklep 2: prisotni člani komisije so se seznanili z pregledom odpravljenega dela komisije v preteklem letu. Sekretar RZS v pregled dela komisije v letu 2025, doda manjkajoče podatke iz razprave.


AD 3

Pravni kotiček - predlogi obravnavanih tem.

Predsednik M. Žaberl izrazi pohvalo odsotnemu članu Anžetu Petroviču za velik angažma pri pisanju člankov v Pravni kotiček glasila Ribič. Tako odgovorna urednica glasila kot informacije s terena od predsednikov RD dajejo Pravnemu kotičku zelo dobro oceno, zato M. Žaberl vidi smisel nadaljevanja te rubrike. Potrebna pa je diskusija o nadaljnjih temah kotička.

[bookmark: _Hlk220581757]Diskusija: 
[bookmark: _Hlk220604191]P. Solar - problem lahko postane varstvo osebnih podatkov, zato bi bilo smiselno to vsebino združiti s postavitvijo novo aplikacije osebnih podatkov, ki bo nadomestila bazo KLEN. Vsi zbrani podatki morajo imeti ustrezno pravno podlago za njihovo zbiranje. O vsem tem je potrebno dobro premisliti, kaj storiti v okviru nove aplikacije. 


Žaberl - nadzor Informacijskega pooblaščenca na RZS nam je potrdil pravilnost ravnanja z osebnimi podatki v bazi KLEN - ali ni to dovolj?
Solar - Lahko imamo težave s problematičnimi ljudmi, ki želijo namerno škodovati. Upravljalci članstva so v osnovi RD ne RZS, nimamo pogodbe o prenosu osebnih podatkov s strani RD, zato predlaga spremembo statuta kot močno pravno podlago. Potrebovali bomo strokovno pomoč pri novem informacijskem sistemu, vprašanje se postavlja še s predvidenim širjenjem dejavnosti spletne prodaje dovolilnic. Predlaga da vprašanje VOP izvaja A. Petrovič, ki ima izkušnje z veliko zahtevnejšimi sistemi. Sam je vesel da je KPV uspelo pridobiti takega pravnega strokovnjaka. 
Jože Cepec je povedal da bo v času obnove članstev po RD, predvidoma v novembru,  pripravil članek na temo sprejemanja novih članov. Predsednik M. Žaberl je napovedal, da  bo v člankih v Pravnem  kotičku obdelal vprašanje ribiških pravil.
Na spletni strani RZS je postavljena nova rubrika Pravni kotiček, kjer so objavljeni vsi do sedaj publicirani članki iz glasila Ribič; navkljub tehničnim težavam sta urednica N. Ušeničnik S. in sekretar I. Miličić uspela realizirati predlog predsednika RZS iz sestankov ostalih delovnih teles zveze.

Soglasno je bil sprejet 
Sklep 3:  člani komisije so se seznanili s predlogi pravnih tem za nadaljnjo obravnavo v Pravnem kotičku in jih potrjujejo. 

AD 4

4. Morebitne spremembe pravilnika o ribolovnem režimu.

M. Žaberl predstavi predloge sprememb pravilnika o ribolovnem režimu v ribolovnih vodah. Prva sprememba se nanaša na ribolovno dovolilnico – trenutna dikcija je neaktualna, sedaj že poznamo e-dovolilnico. Prisotni spremembo podpirajo.
Iz vrst muharjev tekmovalcev prihaja pobuda za možnost izvajanja treningov za tekmovanja LRM z uporabo več kot eno muhe, kar je praksa pri muharjenju v tujini.
Diskusija: P. Solar meni, da je to etični problem, predlaga da ČOK o tem vprašanju odloči. Obstaja možnost nastanka konfliktov med ribiči. Prav tako se  mu ne zdi pametno načenjati vprašanje obstoja varstvene dobe šarenke. J. Cepec je izpostavil problematiko ribolova na dve palici. V diskusiji se je izpostavilo, da pravilnik sploh ne ureja ribolov iz čolna, prav tako ni zapisana prepoved rabe sonarja pri ribolovu v celinskih vodah. Res je, da so  posamezne RD ta vprašanja rešile z internimi akti.

Soglasno je bil sprejet 
Sklep 4: člani komisije so se seznanili s predlogi sprememb pravilnika o ribolovnem režimu. Na častni odbor etičnega kodeksa RZS predsednik M. Žaberl naslovi vprašanje o skladnosti predlogov sprememb z etičnim kodeksom. 


AD 5

5. Posegi v čast in dobro ime na medmrežju, pravne možnosti.

Povzetek razprave: primer Konkolič – vsi člani KPV se strinjajo, da se na podlagi posnetka iz družbenih omrežij g. Konkoliča ne more tožiti zaradi razžalitve. Prav tako vloge za članstvo takega posameznika kot je G. Konkolič, RD ne morejo zavreči, nedvomno pa za številne RD tak ribič nikakor ni dobrodošel. Vprašanje prodaje preparatov ribjih trofej – prisotni ugotavljajo da je legalno ujeta riba last ribiča in s tem njegova privatna lastnina – prodaja trofej je potem zgolj etično vprašanje. Zakaj se vprašanje prodaje trofej ne postavlja pri lovcih?

Po razpravi je bil sprejet :
Sklep 5: člani komisije so se seznanili s primerom objave G. Konkoliča na družbenih omrežjih in nadaljnjo razpravo o tem primeru zaključujejo. 

AD 6


6. Razno.

· Možnost pravne ureditve vodne dovolnine.
P. Solar prisotnim razloži problematiko nove dajatve-dovolnine. Predvideni znesek dovolnine je bistveno večji kot plačevanje vodnega povračila: tako je za RD Ormož predvideni znesek plačila 15x večji kot prej. RZS je pravočasno odreagirala s protestnim pismom, izveden je bil delovni sestanek med predstavniki RZS in predstavniki DRSV. Primer Šoštanjsko jezero – vodna pravica; RD Paka je imela pravico za gojitev ciprinidnih vrst do poteka pravice v l. 2021. RD najprej ni zaprosila za podaljšanje vodne pravice. S pojavam problematike plavajoče sončne elektrarne (PSE) pa je vodstvo RD paka na pobudo M. Čarf iz ZZRS obnovili vlogo – pridobitev vodne pravice za polnjenje ribnika za polnjenje ribnika, v katerem se skladno s predpisi o sladkovodnem ribištvu izvaja koncesija ribiškega upravljanja (točka 15.2.1 Pravilnika o klasifikaciji vrst posebne rabe vode). S sklepom je bila ta vloga zavrnjena, s skopo obrazložitvijo da RD Paka te pravice ne potrebuje. Pred dokončno izjasnitvijo RD je le-ta pridobila dolg odgovor na vprašanje zakaj so bili zavrnjeni če je bila praksa DRSV 15 let drugačna. RD paka se je z odgovorom strinjala, vloga je bila zavržena. Na podlagi teh obrazložitev P. Solar predlaga da se RD pozove da se odpovejo vodnemu dovoljenju in RD obvesti o celotni zadevi. Sekretar RZS pove, da je pri usklajevanju dopisa RZS s predsednikom prišlo do komunikacijskega šuma – izražen dvom s strani M. Čarf (ZZRS) o nesmiselnosti odpovedovanja  vodnim povračilom s strani RD, zato dopis ni bil poslan. Je pa poslal poziv vsem RD za pridobitev podatkov katere RD plačujejo vodna povračila. Na RZS je prišlo devet odgovorov, da plačujejo v. povračila poročajo RD Tržič (r. Žeje) Koroška RD (r. Brdinje), RD Ormož (3x ribniki), RD Hrastnik (r. Osjtro), RD Sevnica (r. Krmelj). RD Pesnica je od vodne pravice odstopila. Solar meni, da so prejeti podatki nepopolni zaradi napačno zastavljenega vprašanja. Potrebno je vsem RD poslati usklajen dopis o problematiki dovolnine. Kaže se da ima tako DRSV pomanjkljive evidence, RZS pa bi prav tako lahko imela več povratnih podatkov o vodah v RD, kot jo ima sedaj. Problem se lahko pojavi da posamezni elementi ribiškega upravljanja lahko pomenijo za vodarje preseganje splošne rabe vode. Posamezne RD  imajo tu sistemski problem in jim potrebno pomagati. 

· Predlog Koroške RD za spremembo pravilnika o ribiških izpitih, glede staža mladoletnega člana 
Koroška RD je podal predlog spremembe pravilnika, M. Žaberl je povzel vsebino iz gradiva. Oseba pri 15. letih že lahko odloča samo o sebi – ali res rabi 3 leta pripravništva za r. izpit in ali je RZS pristojna za določanje pogojev za izpit?
Razprava: P. Solar – o tem je v Ribiču leta 2024 pisal članek – podal je jasno definiran odgovor, da mladoletni član lahko opravlja ribiški izpit če izpolnjuje vse pogoje, ki jih zato zahtevajo interni akti RD in Pravilnik RZS. to vprašanje bi morali reševati statuti RD; KPV je podala vzorec Statuta RD, kjer je definirana mladoletna oseba do 15 let, ki je takrat opravilno sposobna. Sam načelno zagovarja obstoječo ureditev Pravilnika o ribiških izpitih kot najustreznejšo. J. Cepec meni da pogoji za r. izpit v Pravilniku niso veljavni, ampak je treba pogledati statute RD, kiz katere so bili kandidati. Po daljši razpravi so se prisotni člani strinjali, da je potrebno pregledati veljavne statut RD Slovenska Bistrica, ki se je tudi pritoževala nad nedavno izvedbo ribiških izpitov v ZRD MB – le tega pridobi sekretar RZS in pošlje članom komisije v vednost.

· Nomotehnični pregledi sprememb tekmovalnih pravil za posamezne tekmovalne panoge
V gradivu za sejo so bile predstavljeni predlogi sprememb tekmovalnih pravil. Po krajši razpravi je bilo dogovorjeno, da M. Žaberl in P. Solar pravno pregledata vse predlagane spremembe.

· Pridobitev pravnega mnenja za sklepe Strokovnega sveta ZZRS
Problematika je bila predstavljena v gradivu za sejo. Trenutno stanje je tako da ZZRS izvaja monitoring rib kot element ekološkega stanja voda, monitoring rib kot ribolovnih vrst pa ne. Predsednik M. Žaberl meni, da je primarna obveza ZZRS po zakonu o sladkovodnem ribištvu, da Zavod izvaja inventarizacijo, nakar že vseskozi opozarja na sejah Sveta ZZRS. Na Zavodu se Izgovarjajo,  tega ne počno, ker imajo dovolj podatkov iz prvega monitoringa, ki jih povežejo s pridobljenimi podatki od RD. Pri pripravi zadnjega programa upravljanja rib, je RZS očitala Zavodu ravno manjko dejanskih podatkov o trenutnem stanju rib v slovenskih vodah, ki pa so nujni za kvalitetno ribiško načrtovanje. Na ZZRS nimajo dovolj finančnih sredstev in monitoringa rib  nočejo izvajati. Po krajši razpravi je bilo mnenje KPV enovito: ZZRS ne opravlja nalog za katere je bil ustanovljen.

· Sodba sodišča – Sklad KZ vs RD Brestanica
Predsednik M. Žaberl je prisotne seznanil z novico , da je RD Brestanica na sodišču je dobila sodbo zoper Sklad kmetijskih zemljišč, a bo sodbi verjetno sledila pritožba Sklada. Sodba je pravno zanimiva  zaradi argumentacije za ostale RD, ki imajo podobe težave s Skladom.  

Vsi sklepi so bili sprejeti soglasno. Sestanek je bil končan ob 18:30 uri.

Ljubljana,  23. 1. 2026

Zabeležil:	Predsednik komisije:
mag. Igor MILIČIĆ	dr. Miroslav ŽABERL


Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

